Aarhuus Stifts-Tidende, 1831-09-20
Den polske Jnsurrection har i forgangen Nat, efter 2 Dages blodige Træfninger, hvori de russiske Tropper havde med Storm erobret Warschaus Forskandsninger, endt med Oprørernes Underkastelse. Natten imellem i Gaar og i Forgaars ankom der en polsk Parlementair ved de russiske Forposter, og anmeldte General Prondzonski, der ønskede at underhandle. Efter at Rigsdagen Dagen forud havde drevet sin Uforskammenhed saa vidt, at tale om Polens Anerkjendelse med Grændserne fra Aaret 1772, kunde denne Melding ikke andet end være høist overraskende. Men denne Sammenkomst havde ikke andet til Følge, end at der til den næste Morgen blev aftalt en ny imellem Feltm. Paskewitsch og General Krukowiezki, daværende Præsident for den polske Regjering. Denne Entrevne fandt Sted den næste Formiddag, og fik til Resultat, at Rigsdagen skulde indtil Kl. 1 give et definitivt Svar, om den vilde antage Propositionen, hvorved der lovedes Amnestie, mod aldeles Underkastelse. Armeen skulde marschere til Plozk, og der forvente Keiserens Ordre. Mange meente, at disse Underhandlinger havde fra Polakkernes Side kun til Hensigt at vinde Tid, da det Romarinoske Korps var i Anmarsch. Det synes, som om kun den Forvirring, hvori den polske Regjering, Rigsdag og Folk befandt sig, havde bevirket denne pludselige Forandring, men og tillige den Vaklen og Ubestemthed som herskede i det afgjørende Øieblik. Ti Minuter førend Kl. 1 indtraf der en Parlementair med den Besked: "at Rigsdagen havde end nu ei kunnet tage nogen Beslutning, hvorpaa Feltm. lod svare: at den kunde, hvis den befindede sig, sende ham Svaret paa den venstre Side af Wola, da han nu strax gav befaling til Angreb, og Parlamentairen havde neppe naaet Staden, før over hundrede Kanoner begyndte at tordne mod den anden Skandserække. Neppe et Qvarteer var forløben, før Feltmarskallen selv blev berørt af en fjendtlig Kanonkugle, som dog Gudskelov kun tilføiede ham en Kontusion i den venstre Arm, men dog for Øieblikket nødte ham til, midt paa Valpladsen at overdrage Kommanden til General Toll. Endnu før det egentlige Angreb skeete kom General Prond zonskiigjen, og sagde til General Toll: "Vos ordres ont et remplis!" Men Denne erklærte derimod; at han ikke vilde lade Fiendtlighederne ophøre førend Overeenskomsten var undertegnet. Kort før Kl. 4 satte Stormkolonnerne sig i Bevægelse, og overalt udviste de den største Tapperhed. Tropperne kappedes med hinanden, og Alt lykkedes fuldkomment. Ved Angrebet af en stærk Redoute mellem Czyste og Jerusalemer=Barrieren som anførtes af General Toll selv, bleve de Første som bestege Brystværnet kastede tilbage, men Forsøget blev fornyet saalænge indtil det lykkedes. Efter RedoutenErobring trængte Tropperne, saasnart de havde ordnet sig igjen, og modtaget de fornødne Soutiens, frem mod Stadens egentlige Vold. Der opstod nu en Træfning som varede ved til langt ud paa Natten, og endte med, at Polakkerne trak sig tilbage til det Jndre af Staden, medens Russerne besatte Volden og vendte Kanonerne indad, for dermed at tugte den oprørske Stad, hvis den skulde forblive i sin Gjenstridighed. Om Natten sendte General Krukowiezki en Parlementair med det Budskab; at Rigsdagen havde opløst sig og at han regjerede allem som Dictator, uagtet han selv ikke var sikker paa sit Liv Ved Daggry blev der befalet Tropperne, ikke at udøve nogen Fjendtlighed, da Hovedstaden og Landet havde underkastet sig, og Armeen, paa Feltmarskallens Ordre, marscherede til Ploz, for der at forvente Keiserens Befaling. Den keiserl. Garde rykker om nogle Timer indi Staden. Ved Jerusalem Barrieren blev Storfyrst Michael, af en Deputation overrækket Brød og Salt, General Witt er bleven udnævnt til Gouverneur i Warschau, og General Korff til Kommandant. Forstæderne paa den sydvestlige Side ligge i Aske. Den russiske Armees Tab er ikke ubetydeligt. (Pr. Statst.)